F'email mibgħuta mill-Ministeru tad-Difiża tar-Renju Unit (MoD), inkixfet l-informazzjoni ta' aktar minn 250 interpretu Afgan li qed ifittxu rilokazzjoni fir-Renju Unit. Dan seħħ wara li l-250 persuna ġew ikkupjati fl-email bi żball. L-informazzjoni li nkixfet fl-email kienet tinkludi l-indirizzi tal-email tal-interpreti, isimhom u ritratt tagħhom. F'din l-email, it-tim inkarigat mir-Rilokazzjonijiet Afgani u l-Politika ta' Assistenza (ARAP) tar-Renju Unit qal lill-interpreti li kien qed jagħmel minn kollox biex tgħin fir-rilokazzjoni. L-email kienet tinkludi wkoll twissija lill-interpreti biex ma jitilqux minn fejn qegħdin jekk dan ikun ta' periklu għalihom jew għal familthom. Malli l-Ministeru tad-Difiża Ingliż induna bl-iżball, bagħat email oħra fejn talab lil min irċieva l-ewwel email biex iħassarha minnufih, u jbiddel l-indirizz tal-email. Is-Segretarju tad-Difiża Ben Wallace fetaħ inkjesta fil-każ, u l-Ministeru talab apoloġija talli kixef l-informazzjoni tal-interpreti. .td_uid_3_6149aaf249dc4_rand.td-a-rec-img{text-align:left}.td_uid_3_6149aaf249dc4_rand.td-a-rec-img img{margin:0 auto 0 0}